Številka: 007-0002/2024-34

Datum: 12. 8. 2024

**OBČINA KOMEN**

**OBČINSKI SVET**

**ZADEVA: Dodatna obrazložitev k prvi točki (Seznanitev s pričetkom priprave Občinske celostne prometne strategije Občine Komen) 3. dopisne seje občinskega sveta občine Komen v mandatu 2022-2026.**

**O b r a z l o ž i t e v :**

Pošiljamo vam dodatno obrazložitev k gradivu pričetek priprave Občinske celostne prometne strategije Občine Komen - seznanitev.

V prilogi vam dodatno prilagamo Pogodbo o skupnem nastopu z dne 20. 3. 2024 iz katere je razviden namen skupnega nastopa ter roki izdelave OCPS.

Občina Sežana je dne 15. 12. 2023 v imenu Občin podpisnic te pogodbe oddala vlogo na Ministrstvo za okolje, podnebje in energijo za sofinanciranje priprave pet občinskih celostnih prometnih strategij Občin: Sežana, Divača, Hrpelje-Kozina, Komen in Miren – Kostanjevica.

Ministrstvo za okolje, podnebje in energijo je dne 5. 3. 2024 objavilo seznam prejemnikov za dodelitev nepovratnih sredstev za sofinanciranje priprave OCPS. Med izbranimi prejemniki za dodelitev nepovratnih sredstev so uvrščene tudi občine podpisnice te pogodbe.

Občina Sežana je nadalje dne 7. 3. 2024 s strani Ministrstva za okolje, podnebje in energijo prejela sklep, št. 545-763/2023-2570-6 z dne 1. 3. 2024, s katerim se je nosilni občini za sofinanciranje priprave OCPS dodelilo za vseh pet občin podpisnic nepovratna sredstva evropske kohezijske politike v višini 106.400,00EUR.

OCPS je strateški dokument za načrtovanje prometa s poudarkom na ukrepih za spodbujanje trajnostne mobilnosti. Rok za pripravo OCPS je 31. 3. 2025. Skrajni datum zaključka OCPS, ko morajo biti izvedena tudi izplačila dodeljenih sredstev, je 30. 6. 2025.

Zaradi kratkih rokov izvedbe in potrebnih aktivnosti za izdelavo OCPS bo dopisna seja po dogovoru z zunanjim pripravljavcem gradiva (LOCUS D.O.O.) sklicana v vseh partnerskih občinah za dodelitev sredstev. Občina Sežana je Sklep o pričetku priprave Občinske celostne prometne strategije Občine Sežana že sprejela dne 6. 8. 2024.

Kot omenjeno v obrazložitvi gradiva mora biti v prvem koraku občinskemu svetu predstavljen namen in postopek priprave strategije. Gre le za seznanitev s pričetkom aktivnosti v katero bo preko delovnih skupin vključen tudi občinski svet. Radi bi še poudarili da Občinska celostna prometna strategija Občine Komen nima nikakršne povezave s postopkom spremembe in dopolnitve OPN. Gre za ločen dokument.

Lep pozdrav!

|  |  |  |
| --- | --- | --- |
|  |  | mag. Erik Modicžupan |

Priloga:

* Pogodba o skupnem nastopu.